5. 7.

Dani - Godine
prethodni dan - sledeći dan

5. juli/jul/srpanj (5. 7.) je 186. dan godine po gregorijanskom kalendaru (187. u prestupnoj godini).
Do kraja godine ima još 179 dana.

Događaji 
 1596. — engleski pomorci opustošili su špansku obalu i opljačkali Kadis, pomorsku luku koja je otkrićem Amerike dobila prvorazredan značaj.
 1811. — Venecuela je postala prva južnoamerička država koja je proglasila nezavisnost od Španije.
 1830. — u pohodu na Alžir Francuzi su zauzeli grad Alžir. Alžir je ostao pod francuskom upravom do 1962, kada je ta severnoafrička zemlja stekla nezavisnost. 

 1865. — William Booth osnovao je u Londonu „Hrišćansku misiju“ koja je kasnije dobila naziv „Vojska spasa“ i bavila se uglavnom humanitarnim radom. Bila je vrlo aktivna u periodu posle Drugog svetskog rata.
 1865. — u Velikoj Britaniji je donet prvi u svijetu zakon o ograničenju brzine - dvije milje na sat. 
 

 1932. — u Portugalu je premijer postao Antonio de Oliveira Salazar, koji je 1933. zaveo profašističku diktaturu, okončanu tek 1974, četiri godine posle njegove smrti.
 1943. — njemačkom ofanzivom iz pravca Orela i Harkova na sovjetske položaje počela je Kursko-orelska bitka, jedna od najvećih bitaka u Drugom svjetskom ratu.
 1951. — osnovan Veslački klub Partizan.
 1959. — predsednik Indonezije Ahmed Sukarno raspustio je parlament, suspendovao Ustav iz 1950. i zaveo diktatorski režim.
 1975. — američki teniser Artur Eš postao je prvi crnac pobednik turnira u Vimbldonu.
 1975. — Zelenortska Republika je dobila nezavisnost nakon 500 godina portugalske vlasti.
 1977. — u Pakistanu je izvršen vojni udar kojim je general Muhammad Zia-ul-Haq zbacio s vlasti premijera Zulfikara Ali Buta.
 1980. — švedski teniser Bjorn Borg pobedio je peti put uzastopno na turniru u Vimbldonu.
 1994. — palestinski vođa Jaser Arafat, koji je doputovao na Zapadnu obalu nakon 27 godina izbeglištva, najavio je stvaranje države Palestine na teritoriji pod palestinskom samoupravom, sa glavnim gradom u istočnom Jerusalimu. 
 
 2001. — makedonske vlasti i albanski pobunjenici postigli su dogovor o primirju. Mirovni sporazum kojim su okončani višemesečni sukobi u Makedoniji, potisan je 13. 8. u Ohridu.
 2001. — Hannelore Kohl, supruga bivšeg nemačkog kancelara Helmuta Kohla. izvršila je samoubistvo. Ona je dugo godina bolovala od retke bolesti koja je izazvala alergiju na svetlo.
  
 
.

Rođenja 
 465. — Ahkal Mo' Naab' I, vladar majanskog grada Palenque (u. 524.).
 1810. — P. T. Barnum, američki cirkus animator, poduzetnik i političar (u. 1891.).
 1853. — Cecil Rhodes, britanski političar (u. 1902.).
 1855. — Vlaho Bukovac (Biagio Faggioni), hrvatski slikar (u. 1922.).

 1857. — Clara Zetkin, njemačka političarka i borac za ženska prava (u. 1933.).
 1872. — Édouard Herriot, francuski političar (u. 1957.).
 1879. — Dwight F. Davis, osnovao je 1900 „Dejvis kup“.
 1879. — Wanda Landowska, poljska čembalistica i skladateljica (u. 1959.).
 1880. — Jan Kubelik, češki violinista i kompozitor.
 1886. — Zdenka Pexidr-Srića, hrvatska akademska slikarica (u. 1972.).
 1886. — Willem Drees, nizozemski političar (u. 1988.).
 1889. — Jean Cocteau, francuski književnik, režiser, slikar i koreograf (u. 1963.).
 1891. — Avgustin Tin Ujević, hrvatski pjesnik (u. 1955.).
 1901. — rođen je ruski pozorišni reditelj i glumac Sergej Vladimirovič Obrascov, osnivač Državnog centralnog pozorišta lutaka. Režirao je više od 50 lutkarskih predstava koje se smatraju antologijskim delima tog pozorišnog žanra. 
 1909. — Andrej Gromiko, sovjetski političar i diplomat (u. 1989.). 
 
 1911. — rođen je francuski državnik Žorž Pompidu, predsednik Francuske (1969-74) nakon povlačenja Šarla de Gola. Kao blizak saradnik De Gola, šef njegovog kabineta i premijer od 1962. do 1968, uglavnom je sledio ideje slavnog prethodnika.
 1925. — Zdravko Kovačić Ćiro, hrvatski vaterpolist (u. 2015.).
 1951. — Miroslav Mišković, srpski poslovni čovek, predsednik kompanije Delta Holding. Smatra se jednim od najbogatijih ljudi u Srbiji.
 1958. — Veronica Guerin, irska novinarka (u. 1996.).
 1961. — Zlatan "Zlatko" Saračević, hrvatski rukometaš,trener i osvajač zlata na Olimpijskim igrama u Atlanti 1996.
 1964. — Miodrag Stojković, genetičar. 
 1966. — Gianfranco Zola, talijanski nogometaš i trener. 
 
 1975. — Hernán Crespo, argentinski nogometni reprezentativac i trener.
 1977. — Nicolas Kiefer, njemački teniser.

 1979. — Ameli Moresmo, francuska teniserka.
 1982. — Alberto Gilardino, talijanski nogometaš.
 1982. — Beno Udrih, slovenski košarkaš.
 1986. — Piermario Morosini, talijanski nogometaš (u. 2012.).
 1987. — Andrija Kaluđerović, srpski nogometaš.
 1989. — Dejan Lovren, hrvatski nogometaš.
 1993. — Luka Cindrić, hrvatski rukometaš. 

.

Smrti 
 1858. — Vjekoslav Karas, hrvatski slikar (r. 1821.).
 1889. — Jakov Ignjatović, začetnik realizma u srpskoj književnosti.
 1969. — Walter Gropius, njemački arhitekt i osnivač Bauhaus-a.
 2007. — George Melly, engleski jazz muzičar. 
 2011. — Dušan Janićijević, srpski filmski i pozorišni glumac (* 1932.). 
 
.

Blagdani 
  Sveti sveštenomučenik Jevsevije
.

Praznici i dani sećanja 

.

Vidi takođe: Godišnji kalendar - Dnevni kalendar

186